[{"text_idx": "#000011", "text": "Trefnu i ddodrefn gael eu casglu"}, {"text_idx": "#000012", "text": "Oes gennych chi ddarnau mawr o ddodrefn nad oes eu hangen mwyach? Ydych chi eisiau cefnogi plant a\u0302 chyflyrau sy\u2019n byrhau bywyd a chwarae eich rhan i helpu\u2019r amgylchedd hefyd?"}, {"text_idx": "#000013", "text": "Oherwydd gwaith cynnal a chadw hanfodol yn y siop, ni allwn dderbyn rhoddion dodrefn ar hyn o bryd."}, {"text_idx": "#000015", "text": "Ni fyddem yn gallu darparu ein hamrywiaeth eang o wasanaethau sy\u2019n newid bywydau heb i\u2019n cefnogwyr hael roi eitemau i ni. Er hyn, mae\u2019n bwysig bod yr holl ddodrefn a gawn yn bodloni\u2019r disgwyliadau."}, {"text_idx": "#000018", "text": "2. Cwblhau ein ffurflen casglu dodrefn"}, {"text_idx": "#000019", "text": "Yn syml, defnyddiwch ein ffurflen casglu dodrefn ar-lein i roi eich manylion personol i ni. Bydd aelod o\u2019n staff wedyn yn cysylltu a\u0302 chi i drafod y dodrefn rydych chi eisiau ei roi."}, {"text_idx": "#000020", "text": "Os ydych chi\u2019n bwriadu rhoi dodrefn wedi\u2019u clustogi, byddwn hefyd yn gofyn i chi anfon llun o\u2019r label diogelwch ta\u0302n ar eich eitem."}, {"text_idx": "#000022", "text": "Pan fyddwch yn cwblhau ein ffurflen casglu ar-lein, cofiwch roi gwybod i ni os hoffech roi hwb enfawr o 25% i werth eich rhodd o ddodrefn. Mae hyn yn rhywbeth syml iawn y gallwch ei wneud i helpu Ty\u0302 Hafan i gyrraedd a chefnogi mwy o blant a\u0302 salwch sy\u2019n byrhau bywyd yng Nghymru."}, {"text_idx": "#000023", "text": "Os bydd yr aelod o\u2019n staff yn penderfynu bod eich eitemau yn dderbyniol, byddwn yn dod i\u2019w casglu ar ddydd Llun neu ddydd Iau sy\u2019n gyfleus i chi. Yn nes at yr amser, byddwn hefyd yn rhoi slot amser i chi er mwyn sicrhau y byddwch yn gwybod pryd y byddwn yn galw heibio."}, {"text_idx": "#000024", "text": "Mae rhoi dodrefn diangen yn ffordd wych o gefnogi gwaith Ty\u0302 Hafan sy\u2019n newid bywydau. Byddwn yn defnyddio pob ceiniog a gawn o werthu eich eitemau i ddarparu\u2019r gofal a\u2019r cymorth gorau posibl i blant a\u0302 chyflyrau sy\u2019n byrhau bywyd, a\u2019u teuluoedd."}, {"text_idx": "#000025", "text": "Mae angen eitemau o ansawdd da arnom bob amser i\u2019w gwerthu yn ein siopau, ac yn enwedig dillad i ddynion a menywod."}, {"text_idx": "#000026", "text": "Felly, os oes gennych rai eitemau nad oes eu hangen arnoch mwyach, dysgwch sut y gallwch eu rhoi yn un o\u2019n siopau yn ne a gorllewin Cymru."}]